CELEX: E2016P0019
Language: bg
Date: 2016-12-14 00:00:00
Title: Молба за консултативно становище от Съда на ЕАСТ, подадена от Norges Høyesterett на 14 декември 2016 г., по дело Torbjørn Selstad Thue и Федерацията на норвежката полиция (Politiets Fellesforbund) срещу правителството на Норвегия, представлявано от Министерството на правосъдието и обществената сигурност (Дело E-19/16)

27.4.2017   
            
            
               BG
            
            
               Официален вестник на Европейския съюз
            
            
               C 133/3
            
         Молба за консултативно становище от Съда на ЕАСТ, подадена от Norges Høyesterett на 14 декември 2016 г., по дело Torbjørn Selstad Thue и Федерацията на норвежката полиция (Politiets Fellesforbund) срещу правителството на Норвегия, представлявано от Министерството на правосъдието и обществената сигурност
   (Дело E-19/16)
   (2017/C 133/03)
   На 14 декември 2016 г. е било е отправено искане пред Съда на ЕАСТ от Norges Høyesterett (Върховен съд на Норвегия), което бе получено в деловодството на Съда на 14 декември 2016 г., за консултативно становище по делото Torbjørn Selstad Thue и Федерацията на норвежката полиция (Politiets Fellesforbund) срещу правителството на Норвегия, представлявано от Министерството на правосъдието и обществената сигурност, по отношение на следните въпроси:
   
               1.
            
            
               Времето, прекарано в пътуване, което е наредено от работодателя, до и/или от работно място, различно от фиксираното или обичайно работно място на служителя, когато това пътуване се извършва извън нормалното работно време, трябва да се счита за работно време по смисъла на член 2 от Директива 2003/88/ЕО?
            
         
               2.
            
            
               Доколкото пътуването, както е описано във въпрос 1, само по себе си не е достатъчно, за да бъде определено като работно време, какви са правните критерии за преценка и съответните елементи, които да бъдат взети под внимание при оценката дали времето, прекарано в пътуване, следва въпреки това да се счита за работно време? Като част от този въпрос, иска се становище дали да се направи оценка на интензитета на обема на работата, извършена по време на пътуване.
            
         
               3.
            
            
               От значение ли е за оценките по въпроси 1 и 2 колко често работодателят определя работното място като различно от фиксираното или обичайно работно място?